สวัสดีค่ะ เราขอร้องเรียนเรื่องแย่ๆที่รู้สึกว่าอันตรายที่จะเกิดขึ้นกับครอบครัวของเราค่ะ  เรากับสามีชาวอเมริกันและลูกสาว เพิ่งมาจากประเทศอเมริกาได้แค่ 1 สัปดาห์ ก็มาเจอเรื่องที่รู้สึกไม่ปลอดภัย ที่สามารถเป็นอันตรายถึงชีวิตได้

เราต้องไปโรงพยาบาลเวชธานีทุกวัน วันนี้ช่วงระหว่างการเดินกลับมาจากโรงพยาบาลเวชธานี ซอยลาดพร้าว 111 มาที่คอนโด ที่ซอยลาดพร้าว 113 ค่ะ ซึ่งขณะนั้นเป็นเวลาประมาณบ่าย 2 และเรา 3 คนพ่อแม่ลูกเดินใกล้จะถึงคอนโดแล้วค่ะ มีเด็กผู้ชายประมาณ 5 ขวบ ไถสกู๊ตเตอร์มาอย่างเร็ว (สวนทางกับที่พวกเรากำลังเดิน) ทางเดินช่วงนั้นจะกว้างและสะอาด แต่เด็กผู้ชายคนนั้นเค้าไม่ไถไป เค้ากลับพุ่งมาตรงกลาง ระหว่างเรากับสามีที่เดินคู่กันมา ซึ่งขณะนั้นสามีอุ้มลูกสาวอยู่ จังหวะนั้นเลยทำให้ตัวเด็กผู้ชายชนขาลูกสาวเราที่สามีอุ้มอยู่ สามีเลยหันไปแล้วอุทานว่า hey!

พ่อของเด็กผู้ชายที่เดินตามหลังมา พอได้ยินสามีเราพูดบอกว่า hey! มันเลยพูดตะโกนด่าใส่พวกเราว่า "มึงเป็นเหี้ยอะไร มึงมีปัญหาอะไรกับกู ควยเอ้ย มึงจะเอาไง ไอ้เหี้ย" เค้าตะโกนด่าดังมากค่ะ เรากลัวเลย ด้วยลูกที่ยังเล็กด้วย ตอนนั้นสามีเราจะหันไปดู เราเลยบอกไม่ต้องหันไป ไม่ต้องทำอะไรทั้งนั้น อย่าไปแลกกับคนแบบนี้ มันอาจมีอาวุธ อาจทำร้ายเราได้ ตอนนั้นกลัวเค้าจะวิ่งเอามีดมาแทงค่ะ

พ่อของเด็กคนนี้เข็น shopping cart เหมือนไปขโมยมานะคะ เพราะไม่มีของในรถเข็น มีแต่ผ้าสกปรกปูให้ลูกนั่ง เราเดาเอาค่ะ จะว่าติดยาก็ดูไม่ผอมมาก ถ้าจะเป็นคนติดยาหรือคนสติไม่ดี ก็คงไม่หาหมวกเซฟตี้มาให้ลูกใส่ตอนเล่นสกู๊ตเตอร์

พอมาถึงคอนโดเราเลยขอทางนิติดูกล้องวงจรปิด เพราะพวกเค้าต้องเดินผ่านหน้าคอนโดอยู่แล้ว เลยได้ภาพพ่อลูกคู้นี้ค่ะ แต่ก็จะแจ้งความไม่ได้ เพราะเค้ายังไม่ได้มาทำอะไรเรา ถ้าเป็นที่อเมริกา แบบนี้ตำรวจรีบมาจัดการให้เลยค่ะ จริงๆเราก็โทรไปสถานีตำรวจลาดพร้าวและหัวหมากมานะคะ สน.ลาดพร้าวติดต่อไม่ได้ สน.หัวหมาก ไม่มีเจ้าหน้าที่รับสายค่ะ เลยคิดว่าคงต้องปล่อยไปแล้ว ทำได้แค่ไปแจ้งนิติให้ลูกบ้านระวังตัวด้วย เราเองก็กลัวถูกดักทำร้ายด้วยค่ะ เพราะด้วยความที่เราต้องไปโรงพยาบาลทุกวันและไปเวลาเดิมทุกครั้ง กลัวเป็นอันตรายมากค่ะ โดยเฉพาะกลัวเกิดขึ้นกับสามีและลูกสาว

ครอบครัวเราไม่ได้กลับไทยมา 3 ปีแล้วค่ะ รู้สึกอายสามีชาวต่างชาติมาที่เค้าต้องมาเจอเรื่องแบบนี้ สามีเราก็รู้สึกผิดที่ทำให้เกิดเรื่องแบบนี้ แต่เราบอกสามีว่า "คุณไม่ต้องคิดอะไรมาก คุณไม่ผิด คนที่ผิดคือพวกนั้น คุณแค่พูด เอ้ย! เอง แต่ฝรั่งพูด hey! พวกนั้นอาจจะฟังเป็น here! ก็ได้ พวกนั้นควรขอโทษเราพราะเด็กผู้ชายที่เป็นลูกพุ่งมาใส่พวกเรา แล้วกระแทกโดนขาลูกเรา" 

เราไม่คิดจะเอาผิดกับใคร แต่เราไม่อยากให้เหตุการณ์นี้เกิดขึ้นกับใครอีก เลยอยากจะร้องเรียนเรื่องไว้เพื่อจะได้หาวิธีป้องกันค่ะ ไม่อยากขายหน้าชาวต่างชาติกับเรื่องแบบนี้เลยค่ะ